എക്സ്പോ 2020 ദുബൈയിലെ സന്ദര്ശകരുടെ എണ്ണം 30ലക്ഷത്തിലേക്ക് ദുബൈ: എക്സ്പോ 2020ദുബൈയിലെ സന്ദര്ശകരുടെ എണ്ണം 30ലക്ഷത്തിലേക്ക്. ഒക്ടോബര് ഒന്നിന് ആരംഭിച്ച സന്ദര്ശക പ്രവാഹം അഞ്ചാഴ്ച പിന്നിട്ടപ്പോള് 29ലക്ഷം കടന്നതായി കഴിഞ്ഞ ദിവസം സംഘാടകര് വെളിപ്പെടുത്തി. ഇവരില് 65ശതമാനം പേരും ആറുമാസത്തെ സീസണ് പാസെടുത്താണ് വിശ്വമേളയില് പ്രവേശിച്ചത്. ഒരു ലക്ഷം സന്ദര്ശകര് കുട്ടികളുമാണ്. ഇതുവരെയുള്ള കണക്കനുസരിച്ച് സൗദി അറേബ്യയുടെ പവലിയനാണ് ഏറ്റവും കൂടുതല് പേരെ ആകര്ഷിച്ചത്. അഞ്ചുലക്ഷത്തിലേറെ പേരാണ് ഇവിടെ ഇതിനകം സന്ദര്ശിച്ചത്. ഇന്ത്യന് പവലിയനിലെത്തിയവരുടെ എണ്ണം രണ്ട് ലക്ഷത്തിലേറെയായിട്ടുണ്ട്. യു.എ.ഇ താമസക്കാര്ക്കിടയിലും വിനോദ സഞ്ചാരികള്ക്കിടയിലും എക്സ്പോയുടെ താല്പര്യത്തെ വ്യക്തമാക്കുന്നതാണ് സന്ദര്ശകരുടെ എണ്ണത്തിലെ വര്ധനവെന്ന് അധികൃതര് പ്രസ്താവിച്ചു. സ്കൂളുകളിലെ മധ്യകാലാവധിയും ദീപാവലി അടക്കമുള്ള ആഘോഷങ്ങളും സന്ദര്ശകരുടെ എണ്ണം വര്ധിക്കാന് കാരണമായിട്ടുണ്ട്.The post എക്സ്പോ 2020 ദുബൈയിലെ സന്ദര്ശകരുടെ എണ്ണം 30ലക്ഷത്തിലേക്ക് first appeared on MalayalamExpressOnline.